Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 647/13/5507	Námestovo, 17.2.2014
EEČ : 2-41-23-2014

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 600,00 € 
b.	Peňažná suma určená na všeobecne prospešné účely: 300,00 € 
c.	Konkrétny adresát peňažnej sumy určenej na všeobecne prospešné účely: XXXXX
d.	Suma odovzdaná štátu na peňažnú pomoc obetiam trestnej činnosti: 300,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dolný Kubín pod spisovou značkou ORP-XXXXX/DI-DK-2013.

	a ktorého sa dopustil na tom skutkovom základe, že dňa 02. 09. 2013 v čase okolo 16.55 hodine viedol osobné motorové vozidlo značky PEUGEOT 307 evidenčné číslo XXXXX po ceste číslo III/5209 v meste XXXXX, a to smerom od obce XXXXX smerom na mesto XXXXX, pričom keď sa s vozidlom  nachádzal v križovatke ciest číslo II/520 a číslo III/5209, nerešpektoval zvislú dopravnú značku „P1 - Daj prednosť v jazde“ a nedal prednosť v jazde  nákladnému motorovému vozidlu značky PEUGEOT BOXER evidenčné číslo XXXXX, ktorého majiteľom bol XXXXX, narodený XXXXX a  ktoré, v smere od mesta XXXXX na mesto XXXXX, viedol vodič XXXXX, narodený   XXXXX,  v dôsledku čoho došlo ku zrážke vozidiel ich prednými časťami, v dôsledku čoho došlo k odhodeniu vozidla značky PEUGEOT BOXER mimo komunikáciu do priekopy po pravej strane vozovky v smere jazdy k čerpacej stanici SLOVNAFT, kde ostalo prevrátené na pravom boku; pri dopravnej nehode poškodený XXXXX, narodený   XXXXX otras mozgu ľahkého stupňa, zlomeninu základného článku palca ľavej ruky bez posunu úlomkov a zlomeninu nosových kostí s posunom úlomkov (repozícia riešená operačne)  s dobou liečenia a obmedzenia v obvyklom spôsobe života v trvaní 5 týždňov  a spolujazdkyňa vo vozidle PEUGEOT 307 poškodená XXXXX, narodená XXXXX utrpela pomliaždenie tváre vpravo, pomliaždenie pravého ramena a hrudníka s dobou liečenia 3 - 5 dní.

Odôvodnenie: 
Poverený príslušník Okresného riaditeľstva PZ, Okresného dopravného inšpektorátu,  Dolný Kubín  pod spisovou značkou ORP-XXXXX/DI-DK-13  vykonával skrátené vyšetrovanie proti obvinenému XXXXX,  pre prečin ublíženia na zdraví podľa § 158 Trestného zákona.  

Po skončení skráteného vyšetrovania predložil poverený príslušník  PZ spisový materiál na tunajšiu prokuratúru spolu s návrhom na podanie obžaloby na obvineného XXXXX pre prečin ublíženia na zdraví podľa § 158 Trestného zákona. 

Preskúmaním predloženého spisového materiálu som dospel k  záveru, že dokazovanie bolo vykonané v náležitom rozsahu a v súlade so zákonom, pričom v danej trestnej veci bolo potrebné uskutočniť úkony mediácie za účelom naplnenia podmienok pre uzavretie zmieru podľa § 220 odsek 1 Trestného poriadku. 

Po vykonaní mediácie    som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého hranica neprevyšuje hranicu uvedenú v ustanovení § 220 odsek 1 Trestného poriadku, teda o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov. 

Obvinený XXXXX v dohode o zmieri zo dňa 21. 01. 2014 písomne  vyhlásil,   že spáchal skutok, ktorý mu je kladený za vinu,  splnil si oznamovaciu povinnosť a škodovú udalosť nahlásil  zmluvnej poisťovni, v ktorej bolo vozidlo značky PEUGEOT 307  evidenčné číslo XXXXX,  v čase dopravnej nehody,  povinne zmluvne poistené, poškodeným sa ospravedlnil, svoje konanie oľutoval  a so zmierom výslovne súhlasil,  pričom nie sú odôvodnené pochybnosti o tom, že tak urobil slobodne, vážne a určito. 

Poškodený XXXXX v dohode o zmieri zo dňa 21. 01. 2014 písomne vyhlásil, že  od obvineného v budúcnosti    nebude žiadať náhradu škodu nad rámec povinného zmluvného poistenia, obvinený sa mu ospravedlnil, svoje konanie oľutoval, on jeho ospravedlnenie prijal a so zmierom výslovne súhlasí.
Poškodený XXXXX v dohode o zmieri zo dňa 21. 01. 2014 písomne vyhlásil, že  od obvineného nepožaduje  žiadnu náhradu škody, nakoľko už dostal plnenie z povinného zmluvného poistenia a toto považuje za dostatočné, obvinený sa mu ospravedlnil,  svoje konanie oľutoval, on jeho ospravedlnenie prijal a so zmierom výslovne súhlasí.  
Poškodená XXXXX v dohode o zmieri zo dňa 21. 01. 2014 písomne vyhlásila, že  od obvineného, ktorý je jej manžel, nežiada žiadnu náhradu škody, obvinený sa jej ospravedlnil,  svoje konanie oľutoval, ona jeho ospravedlnenie prijala a so zmierom výslovne súhlasí.

Obvinený XXXXX, narodený  XXXXX  zložil do pokladne Okresnej prokuratúry Námestovo peňažnú čiastku vo výške 600,- Eur určenú na všeobecne prospešné účely, z ktorej suma 300,- Eur je určená štátu na peňažnú pomoc poškodeným podľa osobitného zákona a zvyšná suma vo výške 300,- Eur je určená pre  XXXXX, pričom táto peňažná suma nie je zrejme neprimeraná závažnosti  spáchaného prečinu. 

K osobe obvineného XXXXX bolo zistené, že doposiaľ  nebol súdom trestaný. Zo správy o povesti na obvineného nevyplývajú žiadne negatívne skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného na jeho osobné a majetkové pomery som dospel k záveru, že takýto spôsob rozhodnutia je dostačujúci.

Vzhľadom k vyššie uvedeným skutočnostiam som rozhodol tak, ako je uvedené vo výrokovej časti tohto uznesenia. 

Poučenie: 

	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Kocúr
prokurátor